Το διαμέρισμα είναι σε πολύ καλή τοποθεσία στην Ερμούπολη, κοντά στην πλατεία αλλά και μακρυά από την βοή της πόλης (κάποια μηχανάκια παρκάρουν στον δρόμο μπροστά). Από την πλατεία είναι ανηφορά, περίπου 15' περπάτημα. Είναι μικρό αλλά πολύ ωραία διαρρυθμισμένο με ενιαίο χώρο υποδοχής που περιλαμβάνει την κουζίνα, ένα υπνοδωμάτιο που θυμίζει υπόσκαφο και καταλαμβάνεται από διπλό κρεββάτι με πολύ άνετο στρώμα, και το μπάνιο με άνετη ντουζιέρα. Όλα φτιαγμένα με σωστή κυκλαδίτικη αισθητική που σου φτιάχνει την διάθεση.